Tiedote 28.2.2020

Karo Pharma Oy

**Viruseptin®-sumute ehkäisee ja lievittää flunssan ja influenssan kaltaisia oireita uudella tavalla**

Uudet Viruseptin-flunssasumutteet sisältävät punaisesta merilevästä uutettua ainetta, joka estää viruksia kiinnittymästä suun, nielun ja nenän limakalvoille. Samalla sumute kosteuttaa limakalvoja, mikä edistää niiden vastustuskykyä. Suu- ja nenäsuihkeita myydään apteekeissa ilman reseptiä, ja ne sopivat flunssan ennaltaehkäisyyn ja hoitoon koko perheelle 1-vuotiaista alkaen.

Viruseptin on ensimmäinen flunssasumute, jonka teho on todistettu useissa laajoissa, kontrolloiduissa potilastutkimuksissa (viite 1). Sitä ovat testanneet sekä lapset että aikuiset, jotka ovat altistuneet useille erilaisille flunssa- ja influenssaviruksille.

Viruseptin-sumutetta käyttäneiden aikuisten alkuvaiheen flunssa parani keskimäärin hieman yli kaksi vuorokautta aikaisemmin kuin lumelääkettä saaneiden. Toisessa tutkimuksessa lasten ja aikuisten sairastamisaika lyheni kolmella vuorokaudella. Viruseptinin on myös osoitettu vähentävän virusten määrää nenän limakalvolla yli 90 prosenttia.

**Suojaava kalvo säilyy noin neljä tuntia**

Kirsikalta maistuvan sumutteen tehoaine on patentoitu iota-karrageeni (Carragelose®). Se muodostaa limakalvolle suojaavan, virusten kiinnittymistä estävän kerroksen, joka säilyy noin neljä tuntia. Siten suihketta pitää käyttää vähintään kolme kertaa päivässä. Paras teho saadaan, kun käytetään sekä nenä- että suusuihketta. Sumuttelu kannattaa aloittaa heti flunssan ensioireiden alettua.

Flunssasumutteita voi kuitenkin käyttää myös ennaltaehkäisevästi esimerkiksi, kun jollakin perheenjäsenellä on flunssaa ja muut haluavat välttyä siltä. Viruseptin on tarkoitettu sekä lapsille että aikuisille, ja sitä voivat käyttää myös raskaana olevat ja imettävät. Hygieniasyistä ja tartuntojen ehkäisemiseksi jokaisella perheenjäsenellä tulisi olla omat sumutteet.

Viruseptin-sumutteilla ei ole tunnettuja sivuvaikutuksia, ja niitä voi käyttää pitkäänkin ilman riskiä yliannostuksesta tai väärinkäytöstä. Vegaaniset valmisteet eivät sisällä säilöntäaineita tai alkoholia.

Viruseptin-sumutteet ovat olleet saatavina apteekeissa elokuusta 2019 alkaen.

**Viruseptin pähkinänkuoressa**

* Estää flunssaviruksen kasvamista ja lisääntymistä.
* Vähentää virusten määrää yli 90 %.
* Tehokas yskää, kurkkukipua, nuhaa, nenän tukkoisuutta ja käheyttä vastaan.
* Lyhentää sairastamisaikaa keskimäärin kahdella vuorokaudella.
* Vähentää infektion uusiutumisriskiä.
* Teho on osoitettu useissa laajoissa potilastutkimuksissa.

**Lisätiedot**:

Marjo Suominen, Brand Manager, Karo Pharma Oy

P. +358 50 433 4524, sähköposti: marjo.suominen@karopharma.com

www.karopharma.fi

Viite 1

[Eccles et al. Respiratory Research 2010, 11:108](https://www.ncbi.nlm.nih.gov/pmc/articles/PMC2923116/)

[Fazekas et al. BMC Complementary & Alternative Medicine 2012, 12:147](https://www.ncbi.nlm.nih.gov/pmc/articles/PMC3575307/)

[Ludwig et al. Respiratory Research 2013, 14:124](https://www.ncbi.nlm.nih.gov/pmc/articles/PMC3840586/)

[Koenighofer et al. Multidisciplinary Respiratory Medicine 2014, 9:57](https://www.ncbi.nlm.nih.gov/pmc/articles/PMC4236476/)

[Eccles et al. Respiratory Research 2015, 16:121](https://www.ncbi.nlm.nih.gov/pmc/articles/PMC4595062/)